El arròs amb fesols i naps, plat típic valencià, per a celebrar el 9 d’octubre a Burjassot
2025-07-24

Les calderes d’arròs amb fesols i naps seran, un any més, les protagonistes de la celebració del 9 d’octubre a Burjassot. La festivitat de tots els valencians començarà ben d’hora posant les calderes al foc en la Pinada de la Casa de Cultura; calderes que donaran de dinar a més de 3.000 veïns del municipi.

A més de les tradicionals calderes, des de primera hora del matí, l’equip de Jocs Tradicionals de l’Entitat Cultural Valenciana El Piló serà protagonista també del dia. El calaix, el set i mig o el tirador…tots aquests jocs tindran cabuda en un matí festiu en la qual els xiquets podran descobrir els jocs amb els quals els seus majors gaudien quan tenien la seua edat. També hi haurà inflables.

La Comissió de Festes de Sant Roc 2018, comptant amb el patrocini de l’Ajuntament de Burjassot, a través de la Regidoria de Festes, dirigida per Manuel Pérez Menero, és l’encarregada enguany de l’organització d’aquest dia festiu. Des de la Clavaria i la Regidoria recorden a tots els veïns que vagen a gaudir d’aquest deliciós plat que han d’acudir amb plat i coberts per a poder degustar-ho.

A partir de les 12 hores es podrà començar a gaudir de les activitats de la jornada amb els inflables, els jocs del Piló i el futbol de l’Associació de Futbol Mesa Burjassot (FMB), en aquest cas, en la Plaça de la Casa de Cultura.

Les calderes també es portaran, com és tradició, a la Llar Sequera i després d’aquesta visita, començarà el repartiment d’arròs en la pròpia Pinada de la Casa de Cultura, sobre les 14 hores.

A més de l’Entitat Cultural Valenciana El Piló i de FMB, també col·laboraran en el desenvolupament i la celebració del 9 d’Octubre a Burjassot, l’Agrupació de Falles, les Clavariesses de la Mare de Déu de la Cabeza i de l’Encuentro 2018, les Festes de Capità Uribarry, 613 Habitatges i Santa Gemma, l’AV Mestre Lope i l’Associació Cultural Andalusa Al-Andalus 25 Burjassot.